บริษัทฯ ดำเนินกิจการให้บริการขนถ่ายสินค้าขึ้นเรือเดินสมุทร ให้เช่าท่าเทียบเรือ
ให้เช่าโรงพักสินค้า
บริการบรรจุกระสอบสินค้าเพื่อรอการขนส่งไปยังต่างประเทศหรือรอขนส่งออกไปเพื่อจำหน่ายภายในประเทศ

สินค้าที่ใช้บริการแบ่งเป็น

-   สินค้าที่บรรจุกระสอบ ได้แก่ น้ำตาลทรายดิบ น้ำตาลทรายขาว

-   สินค้าที่ไม่ได้บรรจุกระสอบ ได้แก่ น้ำตาลทรายดิบ กากน้ำตาล ไม้แปรรูป ไม้ซุง และอื่นๆ

ในการขนถ่ายสินค้านั้น มีวิธีที่แตกต่างออกไปตามแต่ลักษณะและชนิดของสินค้าดังนี้

สินค้าส่งออกแบ่งเป็น

ก. สินค้าที่บรรจุกระสอบ

ส่วนใหญ่จะขนส่งมายังท่าเรือโดยรถบรรทุกกรรมกรจะแบกลงจากรถบรรทุกเพื่อเรียงเก็บในโรงพัก
สินค้า
เมื่อเรือเดินสมุทรเทียบท่ากรรมกรจะแบกสินค้าจากกองขึ้นจัดเรียงบนรถบรรทุกพร้อมติดสลิงไว้เสร็จเมื่อรถบรรทุกมาถึงหน้าท่าจะใช้กว้านเรือยกสินค้าลงเรือแล้วใช้กรรมกรจัดเรียงกองในระวางเรือ

ข. สินค้าที่ไม่ได้บรรจุกระสอบ ได้แก่

กากน้ำตาล จะถูกขนส่งมายังถังเก็บด้วยรถบรรทุกแบบเดียวกับรถบรรทุกน้ำมัน
เมื่อผ่านการตรวจสอบน้ำหนักแล้วเจ้าหน้าที่จะเปิดวาล์วที่ท้ายรถเพื่อเทกากน้ำตาลลงบ่อพักในระหว่างดูดกากน้ำตาลเข้าเก็บในถังโดยใช้เครื่องสูบลำเลียงไปตามท่อ
ในระหว่างนั้นจะมีเจ้าหน้าที่มาทำการเก็บตัวอย่างสินค้าเพื่อนำไปวิเคราะห์
จัดทำรายงานผลวิเคราะห์โดยแยกรายงานเก็บไว้ที่บริษัทและส่งให้กับเจ้าของสินค้าไว้เพื่อเป็นหลักฐาน
การเก็บตัวอย่างนี้จะทำอีกครั้งหนึ่งเมื่อมีการลำเลียงส่งมอบลงเรือโดยบริษัทที่รับทำการวิเคราะห์โดยเฉพาะ
จะออกใบรับรอง คุณภาพสินค้าให้แก่ผู้ซื้อด้วย
เมื่อเรือเดินสมุทรมารับสินค้าเจ้าหน้าที่จะทำการต่อท่อลำเลียงที่หน้าท่าเข้ากับท่อลำเลียงของเรือเครื่องสูบจะดูดกากน้ำตาลจากถังเก็บลำเลียงผ่านท่อถ่ายลงถังเก็บสินค้าในเรือโดยต่อท่อยางจากวาล์วที่หน้าท่าเข้ากับวาล์วบนเรือ

น้ำตาลทรายดิบ จะขนส่งมาเก็บที่คลังสินค้าด้วยรถบรรทุกหลังจากผ่านการตรวจสอบน้ำหนักแล้ว
จะไปยังสถานีรับน้ำตาลเครื่องยกรถจะยกรถบรรทุกเพื่อเทน้ำตาลลงฮอปเปอร์ผ่านระบบเครื่องชั่งแล้ว
จึงลำเลียงเข้าเก็บโดยใช้ระบบสายพานลำเลียง
เมื่อเรือเดินสมุทรมารับสินค้าผู้ควบคุมระบบลำเลียงจะจ่าย
น้ำตาลจากคลังสินค้าผ่านไปยังเครื่องชั่งน้ำหนัก (Hopper Scale)
ด้วยระบบสายพานลำเลียงเพื่อบันทึกน้ำหนักแล้วจึงลำเลียงต่อไปยังหัวพ่นน้ำตาลซึ่งควบคุมด้วยระบบวิทยุ
เพื่อจ่ายน้ำตาลลงในระวางเรือในกระบวนการ ขนถ่ายน้ำตาลทรายดิบ บริษัทฯ
จะใช้วิธีเก็บตัวอย่างและวิเคราะห์คุณภาพสินค้าทั้งขาเข้า และขาออกเช่นเดียวกับกากน้ำตาล

สินค้านำเข้าจากต่างประเทศ แบ่งออกเป็น

ก. สินค้าที่บรรจุกระสอบ กรรมกรจะจัดเรียงกระสอบและติดสลิงในระวางเรือ
ปั้นจั่นเรือจะยกกระสอบสินค้าลงมาบนรถบรรทุกและนำเข้าเก็บยังโรงพักสินค้าโดยใช้กรรมกรจัดเรียงกอง

ข. สินค้าที่มิได้บรรจุกระสอบ เช่นปุ๋ยเคมี ปั้นจั่นเรือจะใช้เครื่องตักชนิดก้ามปูตักสินค้าในระวางเรือ
มาใส่ในฮอปเปอร์ที่ตั้งอยู่บนหน้าท่าเพื่อทำการบรรจุกระสอบ
เมื่อตรวจสอบน้ำหนักแล้วจึงขนขึ้นรถบรรทุก เข้าเก็บยังโรงพักสินค้า
โดยใช้กรรมกรจัดเรียงหรือนำส่งลูกค้าทันทีโดยไม่เข้าพักเก็บในคลัง ในกรณีที่ยัง
ไม่ต้องการบรรจุกระสอบก็จะใช้รถบรรทุกรับจากท่อจ่ายของฮอปเปอร์ขนไปเทกองยังคลังเก็บเพื่อทำการบรรจุกระสอบภายหลัง

อื่นๆ ได้แก่

-   ถ่านโค้ก
    การขนส่งใช้โดยใส่ตาข่ายที่รองก้นด้วยกระสอบแล้วใช้กว้านลวดสลิงยกจากเรือใส่รถบรรทุก 6
    ล้อ นำมาเก็บไว้ในโรงพักสินค้า

-   ไม้แปรรูป ขนจากเรือโดยใช้ลวดสลิงผูกมัดแล้วใช้กว้านยกสลิงใส่รถบรรทุก 6 ล้อ
    มาเก็บไว้ในโรงพักสินค้าหรือบริเวณที่ว่างของบริษัทฯ

-   ไม้ซุง ขนส่งจากท่าเรือโดยใช้กว้านยกเช่นกัน แต่จะผ่านออกจากพื้นที่ของบริษัทฯ
    โดยไม่มีการพักสินค้า

บริษัทย่อยได้แก่ บริษัท ที เอส คลังสินค้า จำกัด ดำเนินธุรกิจคลังสินค้า ตั้งอยู่ในบริเวณเดียวกันกับ
บริษัท ไทยชูการ์ เทอร์มิเนิ้ล จำกัด (มหาชน) ได้รับใบอนุญาตประกอบกิจการคลังสินค้า
จากสำนักส่งเสริมและพัฒนาธุรกิจคลังสินค้าไซโลและห้องเย็น กรมการค้าภายใน กระทรวงพาณิชย์
ซึ่งจะต้องดำเนินกิจการตามวัตถุประสงค์ที่กระทรวงพาณิชย์
ประกาศไว้ในเงื่อนไขการควบคุมกิจการคลังสินค้า พ.ศ. 2535 ดังนี้:-

  1. รับฝากสินค้าโดยได้รับเงินค่าตอบแทนหรือประโยชน์อื่นใด

  2. ให้ผู้ฝากกู้ยืมเงินโดยเอาสินค้าที่ฝากไว้นั้น
  จำนำไว้เป็นประกันโดยได้รับดอกเบี้ยหรือประโยชน์อื่น ใดเป็นค่าตอบแทน

  3. ให้บริการด้านความเย็นเพื่อเก็บรักษาสินค้าโดยได้รับค่าตอบแทนหรือประโยชน์อื่นใด

  4. ให้บริการด้านรับอบพืชเพื่อลดความชื้น กะเทาะ คัด ผสม
  หรือด้วยกรรมวิธีอย่างอื่นเพื่อประโยชน์ ของผู้ฝาก โดยได้รับค่าตอบแทนหรือประโยชน์อื่นใด

  5. ซื้อขาย แลกเปลี่ยน เช่า ให้เช่า เช่าซื้อ กู้ยืม จำนอง จำนำ
  เพื่อประโยชน์ในการประกอบกิจการคลังสินค้า

  6. กระทำการใดๆ ตามแบบพิธีการเกี่ยวกับศุลกากร การนำเข้า การส่งออก การขนส่งสินค้า
  และอาจจัดให้มีการประกันภัยซึ่งสินค้าที่พึงกระทำตามสัญญาเก็บของในคลังสินค้า

  7. นำเงินที่ได้รับไปซื้อหลักทรัพย์ของรัฐบาลไทย องค์การของรัฐบาล หรือรัฐวิสาหกิจที่รัฐบาล
  ค้ำประกันได้
  ไม่น้อยกว่าร้อยละสิบห้าของทุนที่ชำระแล้วและทุนสำรองของบริษัทและนำเงินไปลงทุนถือหุ้นในบริษัทอื่นโดยได้รับความเห็นชอบจากคณะกรรมการของบริษัทได้ไม่เกินร้อยละ
  สิบห้าของทุนที่ชำระแล้วและทุนสำรองของบริษัท แต่รวมกันแล้วต้องไม่เกินร้อยละสามสิบ
  ของทุนที่ชำระแล้วและทุนสำรองของบริษัท

ลักษณะการให้บริการของบริษัทย่อย

สินค้าหลักที่เข้ามาฝากในคลังสินค้า ได้แก่ น้ำตาลทรายดิบ และน้ำตาลทรายขาว
ที่บรรทุกเข้ามาด้วย รถสิบล้อหรือรถพ่วง
เมื่อผ่านการตรวจและชั่งน้ำหนักแล้วน้ำตาลชนิดเทกองก็จะผ่านเข้าไปที่สถานีรับน้ำตาล
เครื่องยกจะยกรถบรรทุกเทน้ำตาลลงที่ฮอปเปอร์
น้ำตาลจะถูกลำเลียงเข้าไปเทกองเก็บในโกดังด้วยระบบ สายพานลำเลียง
ส่วนน้ำตาลชนิดบรรจุกระสอบจะถูกลำเลียงไปจัดเรียงกองไว้ในโกดังเก็บสินค้า เพื่อรอ
ส่งมอบต่อไป

สำหรับสินค้าประเภทอื่น เช่นพืชผลทางเกษตร หรือปุ๋ยเคมี บริษัทฯ
รับฝากสินค้าในลักษณะฝากเก็บเป็นกระสอบโดยจัดเรียงกองแยกชนิดของสินค้าและคิดค่าบริการรับฝากเป็นระยะทุก
15 วัน นอกจากนี้ยังให้บริการเช่าเหมาคลังสินค้าบางส่วน เพื่อให้ลูกค้านำไปดำเนินการเอง เช่น
ข้าวสาร ปุ๋ยเคมี
ซึ่งลูกค้าอาจมีการผสมสินค้าแต่ละประเภทจึงจะทำการบรรจุและจัดเรียงเก็บแยกตามประเภทโดยบริษัทคิดค่าเช่าเหมาโกดังเป็นรายเดือน

ภาวะอุตสาหกรรมและการแข่งขัน

โครงสร้างอุตสาหกรรม

ปัจจุบันอุตสาหกรรมน้ำตาลเป็นอุตสาหกรรมที่ทำรายได้ให้ประเทศจากการส่งออกในปีหนึ่งๆ
เป็นจำนวนมาก ปริมาณน้ำตาลที่ผลิตได้ทั่วประเทศในปีที่ผ่านมามีประมาณ 4.98 ล้านตัน
แบ่งออกเป็นน้ำตาลที่บริโภคในประเทศประมาณ 1.70 ล้านตัน
และส่งออกจำหน่ายต่างประเทศประมาณ 3.29 ล้านตัน
น้ำตาลที่ส่งออกนอกประเทศจะถูกขนถ่ายจากโรงงานน้ำตาลทั่วประเทศ
ไปยังคลังสินค้าตามภาคต่างๆ คือ

โรงงานน้ำตาลทางภาคเหนือ ภาคตะวันออกเฉียงเหนือตอนบน ภาคตะวันตก และภาคกลาง
จะขนส่งสินค้าเข้าเก็บในคลังสินค้าน้ำตาล ในเขตจังหวัดสมุทรปราการและอ่างทอง ได้แก่

จังหวัดสมุทรปราการ (ตั้งริมฝั่งแม่น้ำเจ้าพระยา)

  1. บริษัท ไทยชูการ์ เทอร์มิเนิ้ล จำกัด (มหาชน) และบริษัทย่อย

  2. บริษัท มิตรผลคลังสินค้า จำกัด

8.  3. บริษัท เจ้าจอมคลังสินค้า จำกัด

8.  4. บริษัท ไทยรวมทุนคลังสินค้า จำกัด

  จังหวัดอ่างทอง (ตั้งริมฝั่งแม่น้ำเจ้าพระยา)

  1. บริษัท มิตรผลคลังสินค้า จำกัด

  2. บริษัท ร่วมกิจอ่างทองคลังสินค้า จำกัด

3. บริษัท อ่างทองชูการ์ เทอร์มิเนิ้ล จำกัด

  4. บริษัท อ่างทองคลังสินค้า จำกัด

โรงงานน้ำตาลทางภาคตะวันออกเฉียงเหนือตอนล่างและภาคตะวันออก
จะขนส่งเข้าเก็บในคลังสินค้า อำเภอศรีราชา จังหวัดชลบุรี

  1. บริษัท สยามซีพอร์ต เทอร์มิเนิ้ล และคลังสินค้า จำกัด

  2. บริษัท อ่าวไทยคลังสินค้า จำกัด

ในการขนถ่ายสินค้าขึ้นเรือเดินสมุทร น้ำตาลที่เก็บรักษาอยู่ที่คลังสินค้า แถบจังหวัดอ่างทอง
จะถูกลำเลียงมาทางเรือโป๊ะ เข้ามาที่สมุทรปราการ หรือท่าเรือกรุงเทพ
(คลองเตย,สาธุประดิษฐ์)
เนื่องจากความลึกของร่องน้ำไม่เอื้ออำนวยให้เรือเดินสมุทรผ่านเข้าไปได้
ส่วนเรือเดินสมุทรที่มีขนาดใหญ่เกินกว่า 20,000 ตัน
จะเข้าเทียบท่าเรือน้ำลึกรับสินค้าที่คลังสินค้าแถบจังหวัดชลบุรี

ลูกค้ากลุ่มเป้าหมาย

บริษัทมีลูกค้าหลักคือโรงงานสมาชิกซึ่งมีผู้บริหารเป็นผู้ถือหุ้นและเป็นกรรมการบริษัท ส่วนลูกค้า
เป้าหมายคือ บรรดาโรงงานน้ำตาลนอกกลุ่มและโรงงานน้ำตาลอิสระ
ซึ่งมีทำเลที่ตั้งโรงงานมีความเหมาะสม ในการขนส่งสินค้าเข้ามาใช้บริการ
ได้แก่กลุ่มโรงงานในภาคเหนือ ภาคตะวันออกเฉียงเหนือ ภาคกลาง
สถานีส่งออกที่บริการขนถ่ายที่ใกล้ที่สุดคือ จังหวัดสมุทรปราการ ซึ่งอยู่ใกล้อ่าวไทย
ห่างออกไปจะเป็นท่าเทียบเรือน้ำลึกในจังหวัดชลบุรี คือ แหลมฉบัง ศรีราชา และเกาะสีชัง

ในส่วนของบริษัทมีจุดเด่น คือ ทำเลที่ตั้ง ซึ่งอยู่ที่สมุทรปราการ ใกล้ปากอ่าวไทย
ซึ่งอยู่ภาคกลางของประเทศ เมื่อสินค้าถูกขนส่งมาจากโรงงานต่างๆ
ซึ่งตั้งอยู่ทั่วภูมิภาคของประเทศเข้ามาเก็บรักษาในคลังสินค้าของบริษัท
เมื่อถึงกำหนดส่งมอบลงเรือเดินสมุทรแล้วสามารถออกไปทางอ่าวไทยและเดินทางไปยังจุดหมายปลายทางทุกแห่งทั่วโลก
ทำให้เจ้าของสินค้าไม่ต้องสิ้นเปลืองเวลาและค่าใช้จ่ายในการขนส่งสินค้าเป็นระยะทางไกลๆ

นอกจากนี้ บริษัทฯ ยังหาลูกค้ากลุ่มอื่นๆ ได้แก่ ข้าว ไม้แปรรูป ปุ๋ยเคมี น้ำมันพืช เศษเหล็ก
และอื่นๆ เพื่อทดแทนสินค้าจากอุตสาหกรรมน้ำตาล
ในช่วงที่โรงงานผลิตปิดหีบน้ำตาลและสินค้าทยอยส่งมอบไปยัง ต่างประเทศ
นอกจากนี้ภาวะตลาดในปัจจุบันมีการแข่งขันสูงขึ้น

นโยบายสำคัญด้านการตลาดของบริษัท คือ

1.  การให้บริการที่ดีแก่ลูกค้า ได้แก่ความสะดวก รวดเร็ว และประสิทธิภาพในการทำงาน

2.  การจัดเตรียมสถานที่และสิ่งอำนวยความสะดวกให้แก่ลูกค้าอย่างเพียงพอ

3.  การจัดการดูแลซ่อมบำรุงสถานที่ตลอดจนเครื่องจักรต่างๆ เพื่อพร้อมที่จะให้บริการแก่ลูกค้า
    ตลอดเวลา

4.  การจัดการดูแลและการเก็บรักษาสินค้าต่างๆ ให้อยู่ในสภาพเรียบร้อย มีคุณภาพดีถูกต้องตาม
    วัตถุประสงค์ของลูกค้า
    ตลอดจนมีการจัดยามรักษาความปลอดภัยคอยสอดส่องดูแลทรัพย์สินของลูกค้าเป็นอย่างดี

นโยบายการตั้งราคา

เนื่องจากผู้ประกอบกิจการเทียบท่าเรือทุกรายที่ได้รับอนุญาตให้ประกอบกิจการท่าเรือเดินทะเล
จากสำนักงานคณะกรรมการส่งเสริมการพาณิชยนาวี กระทรวงคมนาคม
ซึ่งควบคุมการคิดอัตราค่าบริการประเภทต่างๆ ให้อยู่ในมาตรฐานเดียวกัน
ส่วนลูกค้าจะมาใช้บริการได้มากน้อยขึ้นอยู่กับทำเลที่ตั้งความ
เหมาะสมกับสินค้าตลอดจนการให้บริการของแต่ละแห่ง

อัตราค่าบริการต่างๆ ของบริษัทและบริษัทย่อย ได้แก่

  บริษัท ไทยชูการ์ เทอร์มิเนิ้ล จำกัด (มหาชน)

ประเภทบริการ อัตราค่าบริการ

1. ค่าเช่าคลังสินค้า 70-90 บาท/ม²/เดือน

-พื้นที่ว่าง 50 บาท/ม²/เดือน

2. ค่าเทียบท่าเรือ 8,000-10,000 บาท/วัน

3. ค่าผ่านท่า

  -น้ำตาล 15 บาท/ตัน

  -สินค้าอื่น 20 บาท/ตัน

4. ค่าขนถ่ายสินค้าขึ้นเรือเดินสมุทร

-น้ำตาลทรายดิบเทกอง 115 บาท/ตัน

-น้ำตาลทรายขาวบรรจุกระสอบ 125 บาท/ตัน

-กากน้ำตาล 35 บาท/ตัน

5. ค่าขนถ่ายสินค้าเข้าคลังสินค้า

  -น้ำตาลบรรจุกระสอบ 20 บาท/ตัน

  -กากน้ำตาล 10 บาท/ตัน

6. ค่าขนถ่ายน้ำตาลบรรจุกระสอบขึ้นรถบรรทุก 20 บาท/ตัน

  บริษัทย่อย

ประเภทบริการ อัตราค่าบริการ

1. ค่ารับฝากสินค้า 25 บาท/ตัน/เดือน

2. ค่าขนถ่ายสินค้าเข้า (แบบเทกอง) 13 บาท/ตัน

3. ค่าขนถ่ายสินค้าออก (แบบเทกอง) 35 บาท/ตัน

การจัดหาสิ่งอำนวยความสะดวกเพื่อให้บริการ

ความสามารถในการให้บริการ

  บริษัท ไทยชูการ์ เทอร์มิเนิ้ล จำกัด (มหาชน)

ตั้งอยู่ที่ 90 ซอยสยามไซโล ถนนปู่เจ้าสมิงพราย ตำบลสำโรงกลาง อำเภอพระประแดง
จังหวัดสมุทรปราการ ประกอบด้วย

1.  คลังสินค้า

+---------------+-------------------------+----------------------------+
| โกดังหลังที่      | พื้นที่ใช้สอยต่อหลัง (ตรม.)    | รวมพื้นที่ (ตรม.)              |
+---------------+-------------------------+----------------------------+
| 1-2           | 1,650                   | 3,300                      |
|               |                         |                            |
| 3             | 825                     | 825                        |
|               |                         |                            |
| 4-12          | 1,650                   | 14,850                     |
|               |                         |                            |
| 13            | 2,063                   | 2,063                      |
|               |                         |                            |
| 14            | 4,500                   | 4,500                      |
|               |                         |                            |
| 15            | 2,194                   | 2,194                      |
|               |                         |                            |
| 16            | 2,082                   | 2,082                      |
|               |                         |                            |
| 17            | 1,969                   | 1,969                      |
|               |                         |                            |
| 18            | 1,857                   | 1,857                      |
|               |                         |                            |
| 19-20         | 1,688                   | 3,376                      |
|               |                         |                            |
| 21-22         | 1,575                   | 3,150                      |
|               |                         |                            |
| 23-24         | 2,250                   | 4,500                      |
|               |                         |                            |
| 25-26         | 1,513                   | 3,026                      |
|               |                         |                            |
| 27-29         | 1,800                   | 5,400                      |
|               |                         |                            |
| 30            | 2,800                   | 2,800                      |
|               |                         |                            |
| 31-32         | 1,500                   | 3,000                      |
|               |                         |                            |
| 33            | 1,312                   | 1,312                      |
|               |                         |                            |
| 34            | 1,188                   | 1,188                      |
|               |                         |                            |
| 35-36         | 2,250                   | 4,500                      |
|               |                         |                            |
| 37            | 1,940                   | 1,940                      |
|               |                         |                            |
| 38            | 2,000                   | 2,000                      |
+---------------+-------------------------+----------------------------+
| รวม 38 หลัง    | พื้นที่รวม                  | 69,832 ตารางเมตร           |
+---------------+-------------------------+----------------------------+

2.  ถังเก็บโมลาสเพื่อรอการส่งมอบ จำนวน 6 ถัง ความจุรวม 64,000
    เมตริกตันรวมทั้งสถานีรับขนถ่าย กากน้ำตาลและห้องวิเคราะห์คุณภาพ พื้นที่ใช้สอย 2,470
    ตารางเมตร

  ค. ท่าเทียบเรือ จำนวน 3 ท่า (16A, 16B, 16C) ความยาวรวม 357 เมตร พื้นที่ใช้สอย
  5,655 ตารางเมตร (สามารถเทียบเรือเดินสมุทรขนาด 20,000 ตันได้พร้อมกัน 2 ลำ)

  ง. พื้นที่ว่างให้เช่าวางสินค้า พื้นที่ใช้สอย 8,504 ตารางเมตร

  จ. อาคารห้องชั่งและสะพานชั่ง 4 เครื่อง พื้นที่ใช้สอย 474 ตารางเมตร

  ฉ. ลานจอดรถบรรทุก พื้นที่ใช้สอย 9,000 ตารางเมตร (สามารถจอดรถได้ 300 คัน)

  บริษัทย่อย (บริษัท ที เอส คลังสินค้า จำกัด) มีอาคารคลังสินค้าชนิดเทกอง

ตั้งอยู่ที่ 90 ซอยสยามไซโล ถนนปู่เจ้าสมิงพราย ตำบลสำโรงกลาง อำเภอพระประแดง
จังหวัดสมุทรปราการ นอกจากนี้ยังเช่าคลังสินค้าของบริษัทย่อย 3 บริษัท เพื่อใช้รับฝากสินค้า
โดยมีความสามารถในการให้บริการรับฝากสินค้าดังนี้.-

+-----+------------------------------------+-------------+------------+
| ล   | บริษัท                               | พื้นที่รวม      | ความจุ      |
| ำดับ |                                    |             |            |
|     |                                    | (ตารางเมตร) | (ตัน)       |
+-----+------------------------------------+-------------+------------+
| 1   | บจก. ที เอส คลังสินค้า (TS)            | 8,767       | 85,000     |
+-----+------------------------------------+-------------+------------+
| 2   | เช่าจาก บจก. ไทยชูการ์แอสเซ็ท (TSA)    | 6,250       | 55,000     |
+-----+------------------------------------+-------------+------------+
| 3   | เช่าจาก บจก. ไทยชูการ์อินเตอร์เทรด      | 2,880       | 30,000     |
|     | (TSI)                              |             |            |
+-----+------------------------------------+-------------+------------+
| 4   | เช่าจาก บจก.ไทยชูการ์พรอพเพอร์ตี้ (TSP)  | 4,230       | 40,000     |
+-----+------------------------------------+-------------+------------+

ปริมาณการให้บริการในระยะเวลา 3 ปี

บริษัท ไทยชูการ์ เทอร์มิเนิ้ล จำกัด (มหาชน)

+-----------------------+--------------+--------------+--------------+
|  ประเภทบริการ          |  ปี 2544      | ปี 2543       | ปี 2542       |
+-----------------------+--------------+--------------+--------------+
| พื้นที่ให้เช่าคลังสินค้า       | 69,832       | 69,832       | 69,832       |
| (ตรม.)                |              |              |              |
+-----------------------+--------------+--------------+--------------+
| พื้นที่ที่มาใช้บริการ (%)     | 85.43        | 76.45        | 21.67        |
+-----------------------+--------------+--------------+--------------+
| อัตราการเพิ่ม (ลด) %     | 11.75        | 252.79       | (25.61)*     |
+-----------------------+--------------+--------------+--------------+

* เปรียบเทียบกับปี 2541

หมายเหตุ เนื่องจากในปี 2544 มีลูกค้าเช่าโกดังเก็บสินค้าประเภทข้าวสารเพื่อรอการส่งมอบ
และจำหน่ายภายในประเทศ และบริษัทผลิตน้ำมันพืช ใช้บริการโกดังของบริษัทร้อยละ 67.77
ของพื้นที่ให้เช่าทั้งหมดซึ่งเพิ่มจากปี 2543 ร้อยละ 15.95
ส่วนที่เหลือเป็นบริษัทย่อยเช่าเพื่อรับฝากน้ำตาลทรายเพื่อรอการส่งออกจึงทำให้อัตราเพิ่มของการใช้พื้นที่บริการเพิ่มจากปีที่ผ่านมาร้อยละ
11.75

บริษัทย่อย

  ------------------ ----------------- ----------------- ----------------
  คลังสินค้าชนิดเทกอง    ปี 2544            ปี 2543            ปี 2542

  พื้นที่รับฝาก (ตรม.)    22,127            22,127            22,127

  พื้นที่รับฝาก (%)       39.02             43.28             67.01

  อัตราการเพิ่ม (ลด) %  (9.85)            (23.73)           23.63*
  ------------------ ----------------- ----------------- ----------------

* เปรียบเทียบกับปี 2541

หมายเหตุ เนื่องจากในฤดูการผลิตปี 2543/2544 ปริมาณน้ำตาลส่งออกผ่านบริษัท ประมาณ 6.13
แสนตัน เพิ่มขึ้นจากปี 2543 ร้อยละ 2.01
แต่เนื่องจากโรงงานน้ำตาลเพิ่มปริมาณผลิตน้ำตาลทรายขาวชนิดบรรจุกระสอบและลดการผลิตน้ำตาลทรายดิบซึ่งเก็บลักษณะเทกองลง
ทำให้ความต้องการในการใช้พื้นที่คลังสินค้าชนิดเทกองลดลงไปร้อยละ 9.85

ประเภทและปริมาณสินค้าที่ให้บริการแก่ลูกค้าในระยะเวลา 3 ปี

การให้บริการขนถ่ายสินค้าส่งออก-นำเข้า

หน่วย : เมตริกตัน

+-------------+---------+------+---------+------+----------+--------+
| ประเภทสินค้า  | ปี 2544  | %    | ปี 2543  | %    | ปี 2542   | %      |
+-------------+---------+------+---------+------+----------+--------+
| น้ำตาลทรายดิบ | 313,212 | 3    | 258,613 | 2    | 291,302  | 42.78  |
|             |         | 4.90 |         | 9.74 |          |        |
| น           | 246,401 |      | 340,378 |      | 182,795  | 26.84  |
| ้ำตาลทรายขาว |         | 2    |         | 3    |          |        |
|             | 301,054 | 7.46 | 246,799 | 9.14 | 156,582  | 23.00  |
| กากน้ำตาล    |         |      |         |      |          |        |
|             | 36,800  | 3    | 21,575  | 2    | 48,700   | 7.14   |
| ข้าวสาร      |         | 3.54 |         | 8.38 |          |        |
|             | -       |      | 1,220   |      | 200      | 0.03   |
| ยางพารา     |         | 4.10 |         | 2.48 |          |        |
|             | -       |      | 726     |      | 1,200    | 0.18   |
| ไม้แปรรูป     |         | -    |         | 0.14 |          |        |
|             | -       |      | 300     |      | 200      | 0.03   |
| ถ่านโค้ก      |         | -    |         | 0.08 |          |        |
|             |         |      |         |      |          |        |
|             |         | -    |         | 0.04 |          |        |
+-------------+---------+------+---------+------+----------+--------+
| รวม         | 897,467 | 10   | 869,611 | 10   | 680,979  | 100.00 |
|             |         | 0.00 |         | 0.00 |          |        |
+-------------+---------+------+---------+------+----------+--------+
| อัตรา (ลด)   |         | 3.10 | 27.74   |      | 22.92*   |        |
| เพิ่ม         |         |      |         |      |          |        |
+-------------+---------+------+---------+------+----------+--------+

*เปรียบเทียบกับปี 2541

งานที่ยังไม่ได้ส่งมอบ

ไม่มี

ใบอนุญาตสิทธิบัตรและข้อกำหนดต่างๆ

  บริษัท ไทยชูการ์ เทอร์มิเนิ้ล จำกัด (มหาชน)

1.ใบอนุญาตให้ใช้ท่าเทียบเรือ ที่ 16A,16B,16C จากกรมเจ้าท่า กระทรวงคมนาคม มีอายุ 1 ปี
เพื่อให้เช่าสำหรับเรือใหญ่เทียบท่าขนถ่ายสินค้า
ทั้งนี้จะต้องดำเนินการภายใต้เงื่อนไขแนบท้ายใบอนุญาต เช่น
ต้องควบคุมการขนถ่ายสินค้ามิให้หกหล่นหรือฟุ้งกระจาย
ดูแลความสะอาดของท่าเทียบเรือท่อระบายน้ำมิให้มี เศษขยะ ของเสีย น้ำเสีย น้ำมัน น้ำท้องเรือ
ตลอดจนสารเคมีลงสู่แม่น้ำ และแหล่งน้ำภายในบริเวณมีการ ตรวจสอบคุณภาพน้ำทิ้งที่ปล่อยจากทุกจุด
ทำความสะอาดบ่อดักไขมัน และบ่อบำบัดน้ำเสีย เพื่อป้องกันและลดผลกระทบสิ่งแวดล้อม
และจัดทำรายงานการติดตามตรวจสอบคุณภาพสิ่งแวดล้อม บริเวณท่าเทียบเรือและ คลังสินค้า
โดยบริษัทที่ได้รับการรับรองให้เป็นผู้วิเคราะห์ติดตามผลและตรวจสอบคุณภาพสิ่งแวดล้อม
เพื่อยื่นต่อสำนักงานนโยบายและสิ่งแวดล้อม และกรมเจ้าท่ากระทรวงคมนาคมทุก 3 เดือน

2. ใบอนุญาตประกอบกิจการโรงงาน จากกรมโรงงาน กระทรวงอุตสาหกรรม มีอายุ 5 ปี
เพื่อดำเนินการรับฝากและขนถ่ายกากน้ำตาลลงเรือเดินสมุทร
ซึ่งต้องติดตั้งเครื่องจักรปั๊มกากน้ำตาลจากบ่อพักขึ้นเก็บในถังเมื่อเข้าฝาก
และปั๊มออกจากถังขนถ่ายไปตามท่อ เพื่อส่งมอบลงเรือเดินสมุทรโดยมีการสร้างเขื่อน
คันล้อมรอบถังเก็บกากน้ำตาลทั้งหมดด้วยวัสดุที่มั่นคงแข็งแรง
ให้มีปริมาตรรองรับกากน้ำตาลที่อาจล้นหรือรั่วจากถังไม่น้อยกว่าหนึ่งในสี่ของปริมาตรถังทั้งหมด ( 6
ถัง ความจุรวม 64,000 เมตริกตัน )

3. ใบอนุญาตประกอบกิจการท่าเรือเดินทะเล จากสำนักงานการพาณิชยนาวี กระทรวงคมนาคม
มีอายุ 10 ปี สำหรับประกอบกิจการท่าเรือเดินทะเล โดยมีที่พักสินค้าสิ่งติดตั้งและเครื่องมือ
เครื่องอุปกรณ์
ทั้งนี้ต้องดำเนินการโดยมีการป้องกันมิให้เกิดมลพิษต่อสิ่งแวดล้อมตลอดจนมีการจัดทำรายงานประจำเดือนแสดงสถิติเกี่ยวกับเรือที่ใช้บริการท่าเทียบเรือ
ประเภทและปริมาณสินค้าที่ผ่านท่า รายงานประจำปีแสดงสภาพปัจจุบันของท่าเรือเกี่ยวกับที่พักสินค้า
สิ่งติดตั้งเครื่องอุปกรณ์ และสิ่งอำนวยความสะดวกต่างๆ

บัตรส่งเสริมการลงทุน

  ไม่มี

บริษัทย่อย

บริษัท ที เอส คลังสินค้า จำกัด ประกอบกิจการคลังสินค้าได้รับใบอนุญาต
และข้อกำหนดและสิ่งที่ต้องปฏิบัติตามเงื่อนไขต่างๆ คือ

ใบอนุญาตประกอบกิจการคลังสินค้า ออกโดยสำนักพัฒนาและส่งเสริมธุรกิจคลังสินค้า
กรมการค้าภายใน กระทรวงพาณิชย์ ไม่มีกำหนดอายุใบอนุญาต
แต่ผู้ประกอบกิจการจะต้องดำเนินการภายใต้เงื่อนไข ควบคุมกิจการคลังสินค้า กระทรวงพาณิชย์
พ.ศ. 2535 ดังนี้

-   จัดทำรายงานแจ้งชนิดและปริมาณสินค้าที่รับเข้าและส่งออกไปจากคลังสินค้าเป็นประจำทุกเดือน

-   จัดให้มีการตรวจสอบสินค้าทั้งหมดที่เก็บไว้ในคลังสินค้าอย่างน้อยปีละสองครั้งในเดือนมิถุนายน
    และเดือนธันวาคม

-   จัดทำรายงานประจำปีแสดงฐานะการเงินและกิจการของบริษัทและส่งต่ออธิบดีกรมการค้าภายในกระทรวงพาณิชย์

-   จัดให้มีบัญชีแสดงการรับ-จ่ายสินค้า บัญชีคุมสินค้า ณ ที่ทำการและพร้อมที่จะให้พนักงาน
    เจ้าหน้าที่ตรวจสอบได้ทุกเวลา

ใบอนุญาตประกอบกิจการโรงงาน ออกโดยกรมโรงงาน กระทรวงอุตสาหกรรม มีอายุ 5 ปี
ประเภทกิจการเก็บรักษาและขนถ่ายน้ำตาลทรายด้วยเครื่องจักรและระบบสายพานลำเลียงสินค้าเพื่อส่งออก